Gwen Garcia

Si Gwendolyn Fiel Garcia (natawo October 12, 1955), mas ilado sa bansagon nga Gwen, usa ka Pilipinong politiko nga karon nagserbisyo isip Gobernador sa Cebu gikan sa 2019, nga kaniadto nagserbisyo sa kini nga katungdanan gikan sa 2004 hangtod 2013. Siya usa ka representante sa ikatulong distrito sa Sugbu gikan sa 2013 hangtod sa 2019.

Personal nga kinabuhi

Si Gwen natawo sa Oktubre 12, 1955. Siya ang kinamaguwang anak babaye nila ni kanhi gobernador sa Sugbo Pablo P. Garcia ug manghuhukom Esperanza "Inday" Fiel-Garcia. Iyang igsuon si Pablo John Garcia usa ka magbabalaod ug kongresista. Usa pa niya ka igsuon mao si Byron usa ka security consultant sa [Cebu Provincial Detention and Rehabilitation Center]] (CPDRC) diin nakakuha sa pagtagad sa tibuok kalibotan ang CPDRC pinaagi sa ilang mga pinereso nga nanayaw subay sa tugtog nga Thriller ni Michael Jackson. Iyang igsuon nga si Winston Garcia mao ang kanhi General Manager sa Government Service Insurance System (Philippines).

Edukasyon
Siya nagtungha sa elementarya ug sekondarya sa St. Theresa's College. Nakab-ot niya ang Bachelor of Arts degree in Broadcast Communication gikan sa University of the Philippines Diliman, diin nikuha usab siya og Law. Gipasindunggan siya og honorary degrees of Doctor of Humanities gikan sa Cebu Normal University (CNU) ug Doctor of Philosophy in Technology Management gikan sa Cebu State College of Science and Technology (CSCST).

Sa wala pa siya napili isip gobernador responsable na siya sa reporma sa kapitolyo sa Sugbo isip konsultant sa Systems Promotion and Development sulod sa tulo ka tuig. Sa wala pa kini konsultant siya Financial Affairs ug nitabang sa iyang amahan sa pagpalambo sa panudlanan sa probinsya.

Aktibo siya sa pribadong sektor isip pamuno sa Leyte Cooperative Bank gikan sa tuig 1996 ngadto sa 1998. Siya ang president ug CEO sa GGC Group, Inc.

Kinabuhi sulod sa pulitika

Siya nisulod sa natad sa politika sa tuig 2004 sa dihang nakadaog siya isip gobernador human sa termino sa iyang amahan. Tulo ka tuig ang milabay, sa tuig 2007, nakadaog na usab siya. Sa tuig 2010, napilde niya si Hilario Davide III.

Siya napili isip Representante sa Ikatulong Distrito sa Sugbo sa tuig 2013 hangtud sa tuig 2019. Kaniadtong Mayo 13, 2019, nagdaog usab siya pagka gobernador sa probinsya nga gipildi ang bise gobernador nga si Agnes Magpale. Nanumpa siya kaniadtong Hunyo 30, 2019.

Mga Pilipinong politiko
Mga Sugboanon
Mga natawo sa 1955
Mga natawo sa Oktubre 12